CELEX: 52018PC0357
Language: da
Date: 2018-05-24
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 30 (vedrørende særlige bestemmelser om tilrettelæggelsen af samarbejdet på statistikområdet) til EØS-aftalen

EUROPA-KOMMISSIONEN
            Bruxelles, den 24.5.2018
            COM(2018) 357 final
            2018/0185(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 30 (vedrørende særlige bestemmelser om tilrettelæggelsen af samarbejdet på statistikområdet) til EØS-aftalen 
            (EØS-relevant tekst)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Udkastet til Det Blandede EØS-Udvalgs afgørelse (vedlagt som bilag til forslaget til Rådets afgørelse) har til formål at sikre løbende samarbejde med EØS-EFTA-staterne (Norge, Liechtenstein og Island) inden for rammerne af det europæiske statistiske program 2013-17, der blev forlænget til 2020 ved forordning (EU) 2017/1951
                  1
               .
            
            
               I det vedlagte udkast til Det Blandede EØS-Udvalgs afgørelse foreslås det derfor at ændre protokol 30 (
               
                  om særlige bestemmelser om tilrettelæggelse af samarbejdet på det statistiske område
               
               ) til EØS-aftalen. 
            
            
               EØS-EFTA-staterne bidrager finansielt til EU's budget for deres deltagelse i dette program. Rådet fastsætter derfor den holdning, som skal indtages over for dette udkast til Det Blandede EØS-Udvalgs afgørelse.
            
            
               •Sammenhæng med de gældende regler på samme område
            
            
               
                  Vedlagte udkast til Det Blandede EØS-Udvalgs afgørelse udvider den allerede eksisterende EU-politik til EØS-EFTA-staterne (Norge, Island og Liechtenstein).
               
            
            
               •Sammenhæng med Unionens politik på andre områder
            
            
               Udvidelsen af den gældende EU-ret til at omfatte EØS-EFTA-staterne ved indarbejdelse heraf i EØS-aftalen gennemføres i overensstemmelse med målene og principperne i aftalen, der har til formål at oprette et dynamisk og ensartet europæisk økonomisk samarbejdsområde, som skal bygge på fælles regler og lige konkurrencevilkår. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Den lovgivning, der skal indarbejdes i EØS-aftalen, bygger på artikel 338, stk. 1, i traktaten om Den Europæiske Unions funktionsmåde.
            
            
               I henhold til artikel 1, stk. 3, i Rådets forordning (EF) nr. 2894/94
                  2
                om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til de afgørelser, som omhandles i nævnte stk. 3. 
            
            
               Kommissionen forelægger i samarbejde med EU-Udenrigstjenesten udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget er i overensstemmelse med nærhedsprincippet af følgende grund: 
            
            
               Målet med dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne og kan derfor på grund af foranstaltningens virkninger bedre nås på EU-plan. 
            
            
               
                  Indarbejdelsen af gældende EU-ret i EØS-aftalen foretages i overensstemmelse med Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, hvilket bekræfter den valgte tilgang.
               
            
         
         
            
               •Proportionalitetsprincippet
            
            
               I overensstemmelse med proportionalitetsprincippet går dette forslag ikke videre, end hvad der er nødvendigt for at nå dets mål.
            
            
               •Valg af retsakt
            
            
               
                  I henhold til artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Den træffer med henblik herpå afgørelser i de i EØS-aftalen fastsatte tilfælde. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Ikke relevant
            
            
               4.VIRKNINGER FOR BUDGETTET
            
            
               
                  For at være i stand til at deltage i det europæiske statistiske program skal EØS/EFTA-staterne bidrage finansielt til Den Europæiske Unions budget. Det nøjagtige beløb fastlægges, når denne Rådsafgørelse er vedtaget.
               
            
            
               5.ANDRE FORHOLD
            
            
               •
                     Ikke relevant 
            
            
               2018/0185 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 30 (vedrørende særlige bestemmelser om tilrettelæggelsen af samarbejdet på statistikområdet) til EØS-aftalen 
            
            
               (EØS-relevant tekst)
            
            
               RÅDET FOR DEN EUROPÆISKE UNION HAR –
            
            
               under henvisning til traktaten om Den Europæiske Unions funktionsmåde, særlig artikel 338, stk. 1 sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  3
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Aftalen om Det Europæiske Økonomiske Samarbejdsområde
                  4
                ("EØS-aftalen") trådte i kraft den 1. januar 1994.
            
            
               (2)Det Blandede EØS-Udvalg kan i henhold til artikel 98 i EØS-aftalen træffe afgørelse om at ændre bl.a. protokol 30 (
               
                  om særlige bestemmelser om tilrettelæggelse af samarbejdet på det statistiske område
               
               ) til EØS-aftalen.
            
            
               (3)For at sikre løbende samarbejde med EØS-EFTA-staterne inden for statistik bør Europa-Parlamentets og Rådets forordning (EU) 2017/1951
                  5
                indarbejdes i protokol 30 (
               
                  om særlige bestemmelser om tilrettelæggelse af samarbejdet på det statistiske område
               
               ) til EØS-aftalen.
            
            
               (4)Protokol 30 (
               
                  om særlige bestemmelser om tilrettelæggelse af samarbejdet på det statistiske område
               
               ) til EØS-aftalen bør derfor ændres. 
            
            
               (5)Den holdning, der skal indtages på Unionens vegne i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, som på Unionens vegne skal indtages i Det Blandede EØS-Udvalg, til den foreslåede ændring af protokol 30 (
               
                  om særlige bestemmelser om tilrettelæggelse af samarbejdet på det statistiske område
               
               ) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Europa-Parlamentets og Rådets forordning (EU) 2017/1951 af 25. oktober 2017 om ændring af forordning (EU) nr. 99/2013 om det europæiske statistiske program 2013-2017, med henblik på en forlængelse heraf til 2020.
               
               
                  
                     (2)
                  
                        EFT L 305 af 30.11.1994, s. 6.
               
               
                  
                     (3)
                  
                        EFT L 305 af 30.11.1994, s. 6.
               
               
                  
                     (4)
                  
                        EFT L 1 af 3.1.1994, s. 3. 
               
               
                  
                     (5)
                  
                        Europa-Parlamentets og Rådets forordning (EU) 2017/1951 af 25. oktober 2017 om ændring af forordning (EU) nr. 99/2013 om det europæiske statistiske program 2013-2017, med henblik på en forlængelse heraf til 2020.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den24.5.2018
            COM(2018) 357 final
            BILAG
            til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 30 (vedrørende særlige bestemmelser om tilrettelæggelsen af samarbejdet på statistikområdet) til EØS-aftalen
            
               
         
         
            
               BILAG
                  DET BLANDEDE EØS-UDVALGS AFGØRELSE
               
                  Nr. […]
               af […]
               om ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)EØS' statistiske program 2018-2020 bør bygge på Europa-Parlamentets og Rådets forordning (EU) nr. 99/2013
                  1
               , senest ændret ved Europa-Parlamentets og Rådets forordning (EU) 2017/1951 af 25. oktober 2017 om ændring af forordning (EU) nr. 99/2013 om det europæiske statistiske program 2013-2017, med henblik på en forlængelse heraf til 2020
                  2
               , og bør omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde.
            
            
               (2)Europa-Parlamentets og Rådets forordning (EU) 2017/1951 af 25. oktober 2017 om ændring af forordning (EU) nr. 99/2013 om det europæiske statistiske program 2013-2017, med henblik på en forlængelse heraf til 2020, bør indarbejdes i protokol 30 for at sikre, at samarbejdet udvides til 2020. 
            
            
               (3)Protokol 30 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2018 —
            
            
               VEDTAGET DENNE AFGØRELSE:
            
            
               Artikel 1
            
            
               I protokol 30 til EØS-aftalen foretages følgende ændringer:
            
            
               1.I overskriften til artikel 5 ændres ordet "2017" til ordet "2020". 
            
            
               2.I artikel 5, stk. 1, tilføjes følgende led:
            
            
               "-32017 R 1951: Europa-Parlamentets og Rådets forordning (EU) 2017/1951 af 25. oktober 2017 (EUT L 284 af 31.10.2017, s. 1)."
            
            
               3.Ordene "2013-2017" og "31. december 2017" i artikel 5, stk. 2, ændres til ordene "2013-2020" og "31. december 2020".
            
            
               4.Ordene "2013-2017" i artikel 5, stk. 3, ændres til ordene "2013-2020".
            
            
               5.Artikel 5, stk. 4 affattes således: 
            
            
               "EFTA-staterne bidrager finansielt, jf. artikel 82, stk. 1, litra a), i EØS-aftalen og de dertil knyttede finansforordninger, med et beløb svarende til 75 % af beløbet under budgetpost 29 02 05 (det europæiske statistiske program 2013-17) og 29 01 04 05 (politik for statistisk information — udgifter til den administrative forvaltning), som er opført på Den Europæiske Unions budget for 2013, og med et beløb svarende til 75 % af beløbet under budgetpost 29 02 01 (levering af statistiske oplysninger af høj kvalitet, gennemførelse af nye metoder til udarbejdelse af europæiske statistikker og styrkelse af partnerskabet inden for det europæiske statistiske system) og 29 01 04 01 (udgifter til støttefunktioner i forbindelse med det europæiske statistiske program), som er opført på Den Europæiske Unions budget for 2014-2020."
            
            
               Artikel 2
            
            
               Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1*. 
            
         
         
            
               
                  3Den anvendes fra den 1. januar 2018.
            
            
               Artikel 3
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den […].
            
            
               
                     På Det Blandede EØS-Udvalgs vegne
               
               
                     Formand
                     Sekretærer for
                     Det Blandede EØS-Udvalg
                  
            
         
         
            
                  
                     (1)
                  
                        EUT L 39 af 9.2.2013, s. 12.
               
               
                  
                     (2)
                  
                        EUT L 284 af 31.10.2017, s. 1.
               
               
                  
                     (3)
                  *
                        [Ingen forfatningsmæssige krav angivet.] [Forfatningsmæssige krav angivet.]